phoneee/thai-legal-corpus huggingface dataset:
ประกาศธนาคารแห่งประเทศไทยที่ สกง. 86 /2555เรื่อง กําหนดการออกพันธบัตรธนาคารแห่งประเทศไทย อายุไม่เกิน 15 วันในเดือนตุลาคม 2555--------------------------------------อื่นๆ - 1. เหตุผลในการออกประกาศ เพื่อกําหนดแผนการออกพันธบัตรธนาคารแห่งประเทศไทย อายุไม่เกิน 15 วันในเดือนตุลาคม 2555อื่นๆ - 2. อํานาจตามกฎหมาย เพื่ออนุวัติตามข้อ 2 แห่งระเบียบธนาคารแห่งประเทศไทย ที่ สกง. 2/2550 ว่าด้วยการออกพันธบัตรธนาคารแห่งประเทศไทยอื่นๆ - 3. เนื้อหา ธนาคารแห่งประเทศไทยได้กําหนดแผนการประมูลพันธบัตรธนาคารแห่งประเทศไทยอายุไม่เกิน 15 วันดังนี้| | | | | || --- | --- | --- | --- | --- || รุ่นที่ | วงเงิน(ล้านบาท) | ประมูลวันที่ | วันที่ชําระเงิน - วันครบกําหนด | อายุ(วัน) || พ.40/15/55 | 40,000 | 5 ตุลาคม 2555 | 9/10/55 - 24/10/55 | 15 |อื่นๆ - 4. วันเริ่มต้นบังคับใช้ ตั้งแต่วันที่ 4 ตุลาคม 2555ผู้มีอํานาจลงนาม - ประกาศ ณ วันที่ 2 ตุลาคม 2555 (นางจันทวรรณ สุจริตกุล)ผู้ช่วยผู้ว่าการ สายตลาดการเงินผู้ว่าการแทน
ประกาศคณะกรรมการกองทุนบำเหน็จบำนาญข้าราชการประกาศคณะกรรมการกองทุนบำเหน็จบำนาญข้าราชการเรื่องหลักเกณฑ์และวิธีการส่งข้อมูลที่เกี่ยวข้องกับการนำเงินเข้าบัญชีสมาชิกพ.ศ. ๒๕๕๖[๑] โดยที่เป็นการสมควรกำหนดหลักเกณฑ์และวิธีการส่งข้อมูลที่เกี่ยวข้องกับการนำเงินเข้าบัญชีสมาชิกเพื่อให้หน่วยงานที่เกี่ยวข้องถือปฏิบัติไปในแนวทางเดียวกันอาศัยอำนาจตามความในมาตรา ๒๖ (๑) และ (๖)แห่งพระราชบัญญัติกองทุนบำเหน็จบำนาญข้าราชการ พ.ศ. ๒๕๓๙ ประกอบกับข้อ ๖ วรรคสองของระเบียบกระทรวงการคลังว่าด้วยการหักเงินสะสม การเบิกจ่ายเงินสมทบ เงินชดเชยและการส่งเงินเข้ากองทุนบำเหน็จบำนาญข้าราชการ พ.ศ. ๒๕๕๑และมติคณะกรรมการกองทุนบำเหน็จบำนาญข้าราชการ ครั้งที่ ๒/๒๕๕๖ เมื่อวันที่ ๑๘กุมภาพันธ์ ๒๕๕๖ และครั้งที่ ๕/๒๕๕๖ เมื่อวันที่ ๑๗ พฤษภาคม ๒๕๕๖คณะกรรมการกองทุนบำเหน็จบำนาญข้าราชการ จึงออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกองทุนบำเหน็จบำนาญข้าราชการเรื่อง หลักเกณฑ์และวิธีการส่งข้อมูลที่เกี่ยวข้องกับการนำเงินเข้าบัญชีสมาชิกพ.ศ. ๒๕๕๖ข้อ ๒ ประกาศนี้ให้มีผลใช้บังคับตั้งแต่วันถัดจากวันประกาศเป็นต้นไปข้อ ๓ ในประกาศนี้ระบบนำส่งเงินของกองทุน หมายความว่า ระบบ MCS - WEB หรือระบบเทคโนโลยีสารสนเทศอื่นที่กองทุนกำหนดให้ส่วนราชการผู้เบิกใช้ในการแจ้งข้อมูลสมาชิกและการนำส่งเงินให้แก่กองทุนข้อ ๔ ในการส่งข้อมูลที่เกี่ยวข้องกับการนำเงินเข้าบัญชีสมาชิกให้ส่วนราชการผู้เบิกที่ใช้ระบบการจ่ายเงินเดือนและค่าจ้างประจำเข้าบัญชีเงินฝากธนาคารของข้าราชการและลูกจ้างประจำของกรมบัญชีกลางดำเนินการดังต่อไปนี้(๑)จัดทำใบแจ้งข้อมูลสมาชิกเฉพาะกรณีที่มีสมาชิกบรรจุใหม่ตามแบบที่เลขาธิการกำหนดและจัดส่งให้แก่กองทุนภายในเดือนที่มีการบรรจุเข้ารับราชการ(๒) จัดทำใบขอแก้ไขข้อมูลสมาชิกเฉพาะกรณีที่มีการแก้ไขข้อมูลสมาชิกตามแบบที่เลขาธิการกำหนดและจัดส่งให้แก่กองทุนภายในเดือนถัดไปข้อ ๕ ในการส่งข้อมูลที่เกี่ยวข้องกับการนำเงินเข้าบัญชีสมาชิกให้ส่วนราชการผู้เบิกโดยวิธีอื่นนอกจากข้อ ๔ใช้ระบบนำส่งเงินของกองทุนและดำเนินการดังต่อไปนี้(๑) ให้ส่วนราชการผู้เบิกที่เริ่มต้นส่งข้อมูลที่เกี่ยวข้องกับการนำเงินเข้าบัญชีสมาชิกครั้งแรกจัดทำแบบแจ้งชื่อผู้รับผิดชอบในการจัดทำข้อมูลการนำส่งเงินสมาชิกให้แก่กองทุนตามแบบที่เลขาธิการกำหนดเพื่อขอรหัสผู้ใช้และรหัสผ่านในการใช้งานระบบนำส่งเงินของกองทุน(๒) ในกรณีที่ส่วนราชการผู้เบิกต้องการแก้ไข เปลี่ยนแปลงหรือยกเลิกผู้รับผิดชอบในการจัดทำข้อมูลที่เกี่ยวข้องกับการนำเงินเข้าบัญชีสมาชิกตามที่เคยแจ้งต่อกองทุนไว้แล้วหรือการขอรหัสผู้ใช้และรหัสผ่านในการใช้งานระบบนำส่งเงินของกองทุนใหม่ให้ดำเนินการโดยใช้แบบตามที่เลขาธิการกำหนด(๓)จัดทำใบแจ้งข้อมูลสมาชิกเฉพาะกรณีที่มีสมาชิกบรรจุใหม่ตามแบบที่เลขาธิการกำหนดและจัดส่งให้แก่กองทุนภายในเดือนที่มีการบรรจุเข้ารับราชการ(๔)จัดทำใบขอแก้ไขข้อมูลสมาชิกเฉพาะกรณีที่มีการแก้ไขข้อมูลสมาชิกตามแบบที่เลขาธิการกำหนดและจัดส่งให้แก่กองทุนภายในเดือนถัดไปประกาศณ วันที่ ๔ กรกฎาคม พ.ศ. ๒๕๕๖อารีพงศ์ภู่ชอุ่มปลัดกระทรวงการคลังประธานกรรมการกองทุนบำเหน็จบำนาญข้าราชการปริยานุช/ผู้จัดทำ๑๖ ธันวาคม๒๕๕๗ปริญสินีย์/ผู้ตรวจ๑๖ ธันวาคม๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๓๓ ง/หน้า ๒๖๑/๑๑ ธันวาคม ๒๕๕๗
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลสวนหลวง อำเภอเฉลิมพระเกียรติตำบลแม่เจ้าอยู่หัวอำเภอเชียรใหญ่ และตำบลชะอวดอำเภอชะอวดจังหวัดนครศรีธรรมราชให้เป็นเขตปฏิรูปที่ดินพ.ศ.๒๕๔๐ ภูมิพลอดุลยเดชป.ร.ให้ไว้ณ วันที่ ๑๙ ธันวาคม พ.ศ. ๒๕๔๐เป็นปีที่๕๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลสวนหลวง อำเภอเฉลิมพระเกียรติ ตำบลแม่เจ้าอยู่หัว อำเภอเชียรใหญ่และตำบลชะอวด อำเภอชะอวด จังหวัดนครศรีธรรมราช ให้เป็นเขตปฏิรูปที่ดินอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ.๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลสวนหลวง อำเภอเฉลิมพระเกียรติ ตำบลแม่เจ้าอยู่หัว อำเภอเชียรใหญ่และตำบลชะอวด อำเภอชะอวด จังหวัดนครศรีธรรมราช ให้เป็นเขตปฏิรูปที่ดิน พ.ศ.๒๕๔๐มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ที่ดินในท้องที่ตำบลสวนหลวงอำเภอเฉลิมพระเกียรติ ตำบลแม่เจ้าอยู่หัว อำเภอเชียรใหญ่ และตำบลชะอวด อำเภอชะอวดจังหวัดนครศรีธรรมราช ภายในแนวเขตตามแผนที่ท้ายพระราชกฤษฎีกานี้เป็นเขตปฏิรูปที่ดินมาตรา ๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการชวน หลีกภัยนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากในท้องที่ตำบลสวนหลวง อำเภอเฉลิมพระเกียรติ ตำบลแม่เจ้าอยู่หัวอำเภอเชียรใหญ่ และตำบลชะอวด อำเภอชะอวด จังหวัดนครศรีธรรมราชมีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมาก สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดินจึงจำเป็นต้องตราพระราชกฤษฎีกานี้มณฑาทิพย์/พิมพ์๒๖สิงหาคม ๒๕๔๖มณฑาทิพย์/แก้ไข๒๘สิงหาคม ๒๕๔๖A+B+C[๑]รก.๒๕๔๐/๗๖ก/๓๔/๒๖ ธันวาคม ๒๕๔๐
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๗๒๖ (พ.ศ. ๒๕๕๘)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑ เรื่องกำหนดมาตรฐานผลิตภัณฑ์อุตสาหกรรมยางวัลคะไนซ์หรือยางเทอร์มอพลาสติก ผลิตภัณฑ์ที่มีสมบัติป้องกันไฟฟ้าสถิตและผลิตภัณฑ์ที่มีสมบัตินำไฟฟ้า การหาความต้านทานทางไฟฟ้า อาศัยอำนาจตามความในมาตรา ๑๕แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมยางวัลคะไนซ์หรือยางเทอร์มอพลาสติก ผลิตภัณฑ์ที่มีสมบัติป้องกันไฟฟ้าสถิตและผลิตภัณฑ์ที่มีสมบัตินำไฟฟ้า การหาความต้านทานทางไฟฟ้า มาตรฐานเลขที่ มอก. 2649 - 2558 ไว้ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศณ วันที่ ๒๑ กันยายน พ.ศ. ๒๕๕๘อรรชกา สีบุญเรืองรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมยางวัลคะไนซ์หรือยางเทอร์มอพลาสติก ผลิตภัณฑ์ที่มีสมบัติป้องกันไฟฟ้าสถิต และผลิตภัณฑ์ที่มีสมบัตินำไฟฟ้า การหาความต้านทานทางไฟฟ้า (มอก. 2649 - 2558) (ดูข้อมูลจากภาพกฎหมาย)ปริยานุช/จัดทำ๑๖ พฤศจิกายน๒๕๕๘ปุณิกา/ตรวจ๑ ธันวาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๙๓ ง/หน้า ๕/๑๑ พฤศจิกายน ๒๕๕๘
พระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภาสมาชิกสภาผู้แทนราษฎร หรือกรรมาธิการ พ.ศ. 2518 (ยกเลิก)พระราชบัญญัติเงินประจำตำแหน่งและประโยชน์ตอบแทนอย่างอื่นของสมาชิกวุฒิสภาสมาชิกสภาผู้แทนราษฎร หรือกรรมาธิการพ.ศ. ๒๕๑๘และที่แก้ไขเพิ่มเติม (ยกเลิก)โปรดดูรายละเอียดของกฎหมายที่เว็บไซต์ราชกิจจานุเบกษา /
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลธารทองและตำบลเจริญเมือง อำเภอพานจังหวัดเชียงรายให้เป็นเขตปฏิรูปที่ดินพ.ศ. ๒๕๔๙ ภูมิพลอดุลยเดช ป.ร.ให้ไว้ ณ วันที่ ๒๔ พฤษภาคมพ.ศ. ๒๕๔๙เป็นปีที่ ๖๑ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลธารทอง และตำบลเจริญเมือง อำเภอพาน จังหวัดเชียงรายให้เป็นเขตปฏิรูปที่ดินอาศัยอำนาจตามความในมาตรา๒๒๑ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่ง แห่งพระราชบัญญัติการปฏิรูปที่ดินเพื่อเกษตรกรรมพ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทย บัญญัติให้กระทำได้ โดยอาศัยอำนาจตามบทบัญญัติแห่งกฎหมายจึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลธารทอง และตำบลเจริญเมือง อำเภอพาน จังหวัดเชียงรายให้เป็นเขตปฏิรูปที่ดิน พ.ศ. ๒๕๔๙มาตรา๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ที่ดินในท้องที่ตำบลธารทองและตำบลเจริญเมือง อำเภอพาน จังหวัดเชียงรายภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา๔ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดิน ในท้องที่ตำบลธารทอง และตำบลเจริญเมืองอำเภอพาน จังหวัดเชียงราย ให้เป็นเขตปฏิรูปที่ดิน พ.ศ. ๒๕๔๙(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลธารทองและตำบลเจริญเมือง อำเภอพาน จังหวัดเชียงรายมีเกษตรกรผู้ไม่มีที่ดินประกอบเกษตรกรรมเป็นของตนเองหรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากสมควรกำหนดเขตที่ดินที่ได้จำแนกออกจากเขตป่าไม้ถาวรตามมติคณะรัฐมนตรี ป่าห้วยสัก ป่าแม่กก (หมายเลข ๔๓) ในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๑๐ กุมภาพันธ์ ๒๕๕๘[๑] ราชกิจจานุเบกษาเล่ม ๑๒๓/ตอนที่ ๖๓ ก/หน้า ๒๘/๑๕ มิถุนายน ๒๕๔๙
พระราชกฤษฎีกาพระราชกฤษฎีกาโอนกรรมสิทธิ์ที่ธรณีสงฆ์วัดพานิชรัตนานุกูลตำบลเหนือคลองอำเภอเหนือคลอง จังหวัดกระบี่ให้แก่กรมการบินพลเรือนพ.ศ. ๒๕๕๘ ภูมิพลอดุลยเดชป.ร.ให้ไว้ ณวันที่ ๒๘ กันยายน พ.ศ. ๒๕๕๘เป็นปีที่ ๗๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรโอนกรรมสิทธิ์ที่ธรณีสงฆ์ วัดพานิชรัตนานุกูลตำบลเหนือคลอง อำเภอเหนือคลอง จังหวัดกระบี่ ให้แก่กรมการบินพลเรือนเพื่อขยายท่าอากาศยานกระบี่ ตามโครงการพัฒนาท่าอากาศยานกระบี่อาศัยอำนาจตามความในมาตรา ๒๒ ของรัฐธรรมนูญแห่งราชอาณาจักรไทย(ฉบับชั่วคราว) พุทธศักราช ๒๕๕๗ และมาตรา ๓๔ วรรคสอง แห่งพระราชบัญญัติคณะสงฆ์พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติคณะสงฆ์ (ฉบับที่ ๒) พ.ศ. ๒๕๓๕จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาโอนกรรมสิทธิ์ที่ธรณีสงฆ์ วัดพานิชรัตนานุกูล ตำบลเหนือคลองอำเภอเหนือคลอง จังหวัดกระบี่ ให้แก่กรมการบินพลเรือน พ.ศ. ๒๕๕๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้โอนกรรมสิทธิ์ที่ธรณีสงฆ์วัดพานิชรัตนานุกูล ตำบลเหนือคลอง อำเภอเหนือคลอง จังหวัดกระบี่ เนื้อที่ ๒๑ ไร่ ๓งาน ๖๓ ตารางวาภายในแนวเขตตามแผนที่ท้ายพระราชกฤษฎีกานี้ ให้แก่กรมการบินพลเรือนมาตรา ๔ ให้นายกรัฐมนตรีรักษาการตามพระราชกฤษฎีกานี้ผู้รับสนองพระบรมราชโองการพลเอกประยุทธ์ จันทร์โอชานายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาโอนกรรมสิทธิ์ที่ธรณีสงฆ์วัดพานิชรัตนานุกูล ตำบลเหนือคลอง อำเภอเหนือคลอง จังหวัดกระบี่ให้แก่กรมการบินพลเรือน พ.ศ. ๒๕๕๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากกรมการบินพลเรือนได้ทำการสำรวจที่ดินที่จะต้องเวนคืนเพื่อขยายท่าอากาศยานกระบี่ตามโครงการพัฒนาท่าอากาศยานกระบี่ตามที่ได้กำหนดเขตที่ดินในบริเวณที่ที่จะเวนคืนไว้ตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลเหนือคลอง อำเภอเหนือคลอง จังหวัดกระบี่ พ.ศ. ๒๕๔๗ เสร็จแล้วและปรากฏว่าแนวเขตที่จะขยายท่าอากาศยานกระบี่ ถูกที่ธรณีสงฆ์ วัดพานิชรัตนานุกูลตำบลเหนือคลอง อำเภอเหนือคลอง จังหวัดกระบี่ เนื้อที่ ๒๑ ไร่ ๓ งาน ๖๓ตารางวา ตามโฉนดที่ดิน เลขที่ ๖๖๙๐ซึ่งกรมการบินพลเรือนได้ติดต่อกับสำนักงานพระพุทธศาสนาแห่งชาติเพื่อขอโอนกรรมสิทธิ์ที่ธรณีสงฆ์ดังกล่าวให้แก่กรมการบินพลเรือนและสำนักงานพระพุทธศาสนาแห่งชาติได้นำเสนอมหาเถรสมาคมพิจารณาแล้วไม่ขัดข้องและวัดพานิชรัตนานุกูลได้รับค่าผาติกรรมจากกรมการบินพลเรือนแล้วสมควรโอนกรรมสิทธิ์ที่ธรณีสงฆ์ดังกล่าวให้แก่กรมการบินพลเรือน จึงจำเป็นต้องตราพระราชกฤษฎีกานี้ปริยานุช/ผู้จัดทำ๑๔ ตุลาคม ๒๕๕๘วิศนี/ผู้ตรวจ๑๙ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนที่ ๙๗ ก/หน้า ๑๐/๕ ตุลาคม ๒๕๕๘
ประกาศอธิบดีกรมสรรพากรเกี่ยวกับภาษีธุรกิจเฉพาะ (ฉบับที่ 13) เรื่อง กําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษี--------------------------------------------- อาศัยอํานาจตามความในมาตรา 11 และมาตรา 91/10 แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 30) พ.ศ. 2534 อธิบดีกรมสรรพากรกําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษี สําหรับการยื่นแบบแสดงรายการภาษีธุรกิจเฉพาะผ่านระบบเครือข่ายอินเทอร์เน็ตไว้ ดังต่อไปนี้ข้อ ๑ ให้ยกเลิกความในข้อ 1 ของประกาศอธิบดีกรมสรรพากร เกี่ยวกับภาษีธุรกิจเฉพาะ (ฉบับที่ 6) เรื่อง กําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษีลงวันที่ 18 มกราคม พ.ศ. 2545 และให้ใช้ความต่อไปนี้แทน "ข้อ 1 กําหนดให้การยื่นรายการขอ้ มูลตามแบบ ภ.ธ. 40 ผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร โดยวิธีใดวิธีหนึ่งดังต่อไปนี้ เป็นการยื่นแบบแสดงรายการภาษีธุรกิจเฉพาะตามประมวลรัษฎากร (1) เข้าสู่ระบบการยื่นแบบแสดงรายการภาษีทางเว็บไซต์ (Web Site) ของกรมสรรพากร โดยตรง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบดังกล่าวของกรมสรรพากร (2) เข้าสู่ระบบการยื่นแบบแสดงรายการภาษีทางเว็บไซต์ (Web Site) ของกรมสรรพากร ผ่านระบบบริการ Tax Single Sign On ทางเว็บไซต์ (web Site) ของกระทรวงการคลัง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบบริการ Tax Single Sign On ของกระทรวงการคลัง การยื่นแบบแสดงรายการภาษีตามวรรคหนึ่ง มิให้ใช้กับการยื่นแบบแสดงรายการภาษีเกินกําหนดเวลาตามที่กําหนดในข้อ 3"ข้อ ๒ ให้ยกเลิกความในข้อ 2 ของประกาศอธิบดีกรมสรรพากร เกี่ยวกับภาษีธุรกิจเฉพาะ (ฉบับที่ 6) เรื่อง กําหนดการยื่นแบบแสดงรายการภาษี การชําระภาษี และสถานที่ยื่นแบบแสดงรายการภาษีลงวันที่ 18 มกราคม พ.ศ. 2545 และให้ใช้ความต่อไปนี้แทน "ข้อ 2 ผู้ประกอบกิจการจดทะเบียนภาษีธุรกิจเฉพาะที่มีความประสงค์จะยื่นแบบแสดงรายการภาษีตามข้อ 1 จะต้องยื่นคําขอเพื่อลงทะเบียนการใช้ระบบการยื่นแบบแสดงรายการภาษีผ่านระบบเครือข่ายอินเทอร์เน็ตของกรมสรรพากรตามข้อ 1 (1) หรือระบบบริการ Tax Single Sign On ของกระทรวงการคลังตามข้อ 1 (2) และเมื่อได้รับอนุมัติแล้วจึงจะมีสิทธิยื่นรายการข้อมูลตามแบบ ภ.ธ. 40 ผ่านระบบเครือข่ายอินเทอร์เน็ต ทางเว็บไซต์ (Web Site) ของกรมสรรพากร โดยให้ถือเป็นสถานที่ยื่นแบบแสดงรายการภาษีได้อีกแห่งหนึ่ง"ข้อ ๓ ประกาศนี้ให้ใช้บังคับสําหรับการยื่นรายการตั้งแต่วันที่ 1 กันยายน 2561 เป็นต้นไปผู้มีอํานาจลงนาม - ประกาศ ณ วันที่ 28 สิงหาคม พ.ศ. 2561 เอกนิติ นิติทัณฑ์ประภาศอธิบดีกรมสรรพากร
คำสั่งสำนักงานตำรวจแห่งชาติคำสั่งสำนักงานตำรวจแห่งชาติที่ ๑๐๖๑/๒๕๕๙เรื่องมอบอำนาจในการอนุญาตให้คนต่างด้าวซึ่งได้รับการยกเว้นการตรวจลงตราเข้ามาอยู่ในราชอาณาจักรเป็นการชั่วคราว[๑] ตามที่ได้มีคำสั่งสำนักงานตำรวจแห่งชาติ ที่ ๖๐๘/๒๕๔๙ลงวันที่ ๘ กันยายน พ.ศ. ๒๕๔๙ ซึ่งแก้ไขเพิ่มเติมโดยคำสั่งสำนักงานตำรวจแห่งชาติ ที่๖๔๙/๒๕๕๖ ลงวันที่ ๒๘ ตุลาคม พ.ศ. ๒๕๕๖ มอบอำนาจในการอนุญาตให้คนต่างด้าวซึ่งได้รับยกเว้นการตรวจลงตราเพื่อการท่องเที่ยวตามกฎกระทรวงกำหนดหลักเกณฑ์วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา พ.ศ. ๒๕๔๕ข้อ ๑๓ (๓) ไว้แล้ว นั้นเนื่องจากได้มีกฎกระทรวงกำหนดหลักเกณฑ์ วิธีการและเงื่อนไขในการตรวจ การยกเว้นและการเปลี่ยนประเภทการตรวจลงตรา (ฉบับที่ ๕) พ.ศ.๒๕๕๙ แก้ไขเพิ่มเติมความในข้อ ๑๓ ของกฎกระทรวงกำหนดหลักเกณฑ์ วิธีการและเงื่อนไขในการตรวจ การยกเว้นและการเปลี่ยนประเภทการตรวจลงตราพ.ศ. ๒๕๔๕ ซึ่งมีผลบังคับใช้ตั้งแต่วันที่ ๓๑ ธันวาคม ๒๕๕๙ เป็นต้นไป จำเป็นต้องปรับปรุงการอนุญาตให้คนต่างด้าวซึ่งได้รับการยกเว้นการตรวจลงตราเพื่อการท่องเที่ยวดังกล่าวเสียใหม่อาศัยอำนาจตามมาตรา ๑๑ (๔) แห่งพระราชบัญญัติตำรวจแห่งชาติ พ.ศ. ๒๕๔๗ ซึ่งแก้ไขเพิ่มเติมโดยคำสั่งหัวหน้าคณะรักษาความสงบแห่งชาติที่ ๗/๒๕๕๙ เรื่อง กำหนดตำแหน่งของข้าราชการตำรวจซึ่งมีอำนาจหน้าที่ในการสอบสวนลงวันที่ ๕ กุมภาพันธ์ ๒๕๕๙ ผู้บัญชาการตำรวจแห่งชาติจึงออกคำสั่งไว้ ดังต่อไปนี้ให้ยกเลิกคำสั่งสำนักงานตำรวจแห่งชาติที่๖๔๙/๒๕๕๖ ลงวันที่ ๒๘ ตุลาคม พ.ศ. ๒๕๕๖ เรื่องมอบอำนาจในการอนุญาตให้คนต่างด้าวซึ่งได้รับการยกเว้นการตรวจลงตราเข้ามาอยู่ในราชอาณาจักรเป็นการชั่วคราวและให้ใช้ความต่อไปนี้แทน๓. ผู้ถือหนังสือเดินทางหรือเอกสารใช้แทนหนังสือเดินทางซึ่งมีสัญชาติของประเทศที่รัฐมนตรีกำหนดโดยความเห็นชอบของคณะรัฐมนตรีให้เข้ามาในราชอาณาจักรเป็นการชั่วคราวเพื่อการท่องเที่ยวตามกฎกระทรวงกำหนดหลักเกณฑ์วิธีการ และเงื่อนไขในการตรวจ การยกเว้นและการเปลี่ยนประเภทการตรวจลงตรา พ.ศ. ๒๕๔๕ข้อ ๑๓ วรรคหนึ่ง (๓) และวรรคสาม ซึ่งเพิ่มเติมโดยกฎกระทรวงกำหนดหลักเกณฑ์ วิธีการและเงื่อนไขในการตรวจ การยกเว้นและการเปลี่ยนประเภทการตรวจลงตรา (ฉบับที่ ๕) พ.ศ.๒๕๕๙ ดังนี้๓.๑ให้อนุญาตให้อยู่ในราชอาณาจักรได้ครั้งละไม่เกินสามสิบวันนับแต่วันที่เดินทางเข้ามาในราชอาณาจักร๓.๒ผู้ซึ่งเข้ามาในราชอาณาจักรทางช่องทางอนุญาตของด่านตรวจคนเข้าเมืองหรือด่านพรมแดนที่เป็นเขตติดต่อกับพรมแดนทางบกให้อนุญาตให้อยู่ในราชอาณาจักรได้ครั้งละไม่เกินสามสิบวันนับแต่วันที่เดินทางเข้ามาในราชอาณาจักรโดยให้อนุญาตให้เข้ามาในราชอาณาจักรได้ไม่เกินสองครั้งต่อปีปฏิทินยกเว้นบุคคลซึ่งมีสัญชาติมาเลเซียหรือบุคคลซึ่งมีสัญชาติของประเทศอื่นที่รัฐมนตรีกำหนดอาจเข้ามาในราชอาณาจักรเกินสองครั้งต่อปีปฏิทินก็ได้๓.๓ในวาระเริ่มแรกการนับจำนวนครั้งในการเดินทางเข้ามาในราชอาณาจักรมิให้นับการเดินทางเข้ามาในราชอาณาจักรก่อนวันที่ ๓๑ ธันวาคม ๒๕๕๙ รวมเป็นจำนวนครั้งในการเข้ามาในราชอาณาจักรของบุคคลตาม ๓.๒บรรดาระเบียบข้อบังคับ และคำสั่งอื่นใด ในส่วนที่กำหนดไว้แล้วในคำสั่งนี้หรือซึ่งขัดหรือแย้งกับคำสั่งนี้ ให้ใช้คำสั่งนี้แทนทั้งนี้ตั้งแต่วันที่ ๓๑ ธันวาคม พ.ศ. ๒๕๕๙ เป็นต้นไปสั่ง ณ วันที่ ๒๖ธันวาคม พ.ศ. ๒๕๕๙พลตำรวจเอกจักรทิพย์ ชัยจินดาผู้บัญชาการตำรวจแห่งชาติปุณิกา/ภวรรณตรี/จัดทำ๓๑ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๒ ง/หน้า ๓๙/๓๐ มีนาคม ๒๕๖๐
พระราชบัญญัติธนาคารแห่งประเทศไทย (ฉบับที่ 3) พ.ศ. 2505พระราชบัญญัติ ธนาคารแห่งประเทศไทย (ฉบับที่ ๓) พ.ศ. ๒๕๐๕ภูมิพลอดุลยเดช ป.ร. ให้ไว้ ณ วันที่ ๑๓ เมษายน พ.ศ. ๒๕๐๕ เป็นปีที่ ๑๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยธนาคารแห่งประเทศไทย จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติธนาคารแห่งประเทศไทย (ฉบับที่ ๓) พ.ศ. ๒๕๐๕"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๓๒ แห่งพระราชบัญญัติธนาคารแห่งประเทศไทย พุทธศักราช ๒๔๘๕ผู้รับสนองพระบรมราชโองการ จอมพล ส. ธนะรัชต์ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากการปรับปรุงกฎหมายว่าด้วยการธนาคารพาณิชย์ ได้ปรับปรุงและวางหลักเกณฑ์กำหนดให้ธนาคารพาณิชย์ดำรงเงินสดสำรองไว้ที่ธนาคารแห่งประเทศไทยเป็นการเหมาะสมยิ่งขึ้นแล้ว จึงควรยกเลิกหลักเกณฑ์ในกรณีเดียวกันที่กำหนดไว้เดิมตามมาตรา ๓๒แห่งพระราชบัญญัติธนาคารแห่งประเทศไทย พุทธศักราช ๒๔๘๕ นั้นเสีย
ประกาศคณะกรรมการกํากับตลาดทุนที่ ทธ. 20/2566 เรื่อง การออกกฎเกณฑ์เพื่อใช้บังคับเป็นการชั่วคราว ของสํานักหักบัญชีสัญญาซื้อขายล่วงหน้า\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 89 วรรคหนึ่ง ประกอบกับมาตรา 66 วรรคหนึ่งแห่งพระราชบัญญัติสัญญาซื้อขายล่วงหน้า พ.ศ. 2546 คณะกรรมการกํากับตลาดทุนออกประกาศไว้ดังต่อไปนี้ข้อ 1 ในประกาศนี้"สํานักหักบัญชีสัญญา" หมายความว่า สํานักหักบัญชีสัญญาซื้อขายล่วงหน้าที่ได้รับใบอนุญาตตามกฎหมายว่าด้วยสัญญาซื้อขายล่วงหน้าข้อ 2 สํานักหักบัญชีสัญญาอาจออกกฎเกณฑ์เพื่อใช้บังคับเป็นการชั่วคราวได้ โดยไม่ต้องดําเนินการตามมาตรา 63 แห่งพระราชบัญญัติสัญญาซื้อขายล่วงหน้า พ.ศ. 2546 เมื่อเป็นไปตามหลักเกณฑ์ดังต่อไปนี้(1) เป็นกรณีที่มีความจําเป็นเร่งด่วนซึ่งไม่อาจดําเนินการตามมาตรา 63 ได้ อันเนื่องมาจากเหตุการณ์ไม่ปกติ ซึ่งอาจกระทบต่อความสามารถหรือความเสี่ยงในการส่งมอบหรือ การชําระหนี้(2) การออกกฎเกณฑ์เพื่อใช้บังคับเป็นการชั่วคราวต้องดําเนินการเท่าที่จําเป็น โดยคํานึงถึงผู้ที่เกี่ยวข้องและการรักษามาตรฐานเกี่ยวกับความมั่นคง ความน่าเชื่อถือ ตลอดจน ความเป็นธรรมในการส่งมอบหรือการชําระหนี้ตามสัญญาซื้อขายล่วงหน้า(3) กฎเกณฑ์ที่จะใช้บังคับเป็นการชั่วคราวต้องได้รับความเห็นชอบจากคณะกรรมการสํานักหักบัญชีสัญญา หรือกระทําโดยผู้มีอํานาจของสํานักหักบัญชีสัญญาภายใต้ข้อกําหนดและเงื่อนไขของการออกกฎเกณฑ์เพื่อใช้บังคับเป็นการชั่วคราวที่คณะกรรมการ สํานักหักบัญชีสัญญากําหนด(4) กฎเกณฑ์ที่จะใช้บังคับเป็นการชั่วคราวต้องไม่ขัดหรือแย้งกับพระราชบัญญัติ สัญญาซื้อขายล่วงหน้า พ.ศ. 2546 ตลอดจนหลักเกณฑ์ที่ออกโดยอาศัยอํานาจแห่งกฎหมายดังกล่าว และกฎหมายอื่น ข้อ 3 กฎเกณฑ์ตามข้อ 2 ให้มีผลใช้บังคับเป็นการชั่วคราวจนกว่าเหตุการณ์ตาม ข้อ 2(1) สิ้นสุดลง แต่ต้องไม่เกิน 6 เดือนนับแต่วันที่กฎเกณฑ์ดังกล่าวมีผลใช้บังคับ ในกรณีที่สํานักหักบัญชีสัญญาประสงค์ให้กฎเกณฑ์ตามวรรคหนึ่งมีผลใช้บังคับต่อไป ให้สํานักหักบัญชีสัญญาดําเนินการตามมาตรา 63 ข้อ 4 ให้สํานักหักบัญชีสัญญารายงานการออกกฎเกณฑ์เพื่อใช้บังคับ เป็นการชั่วคราวตามข้อ 2 ต่อคณะกรรมการกํากับตลาดทุน โดยยื่นผ่านสํานักงาน ก.ล.ต. ตามหลักเกณฑ์ดังต่อไปนี้(1) เมื่อมีการออกกฎเกณฑ์ ให้รายงานการออกกฎเกณฑ์เป็นลายลักษณ์อักษรโดยไม่ชักช้า ซึ่งอย่างน้อยต้องระบุเหตุผลและความจําเป็นของการออกกฎเกณฑ์ ผลกระทบต่อ ผู้ที่เกี่ยวข้องตลอดจนแนวทางการบังคับใช้กฎเกณฑ์ พร้อมทั้งรายงานการประชุมของคณะกรรมการสํานักหักบัญชีสัญญาที่ให้ความเห็นชอบกฎเกณฑ์ หรือที่มอบหมายให้ผู้มีอํานาจ ออกกฎเกณฑ์ดังกล่าว แล้วแต่กรณี(2) เมื่อกฎเกณฑ์สิ้นผลใช้บังคับตามที่กําหนดไว้ในข้อ 3 วรรคหนึ่ง ให้รายงาน การสิ้นผลใช้บังคับเป็นลายลักษณ์อักษรภายใน 45 วันนับแต่วันที่กฎเกณฑ์สิ้นผลใช้บังคับ ซึ่งอย่างน้อยต้องระบุ เหตุผลและความจําเป็นของการออกกฎเกณฑ์ ผลกระทบที่เกิดขึ้น ตลอดจนแนวทางการบังคับใช้กฎเกณฑ์ ผลการดําเนินการ และแนวทางการป้องกันในอนาคต พร้อมทั้งรายงานการประชุมของคณะกรรมการสํานักหักบัญชีสัญญาที่รับทราบการสิ้นผลใช้บังคับของกฎเกณฑ์ดังกล่าวสํานักงาน ก.ล.ต. อาจเรียกให้สํานักหักบัญชีสัญญาส่งข้อมูลหรือเอกสารเพิ่มเติมนอกเหนือจากที่ระบุไว้ตามวรรคหนึ่งก็ได้ ข้อ 5 ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2566 เป็นต้นไป ประกาศ ณ วันที่ 15 กันยายน พ.ศ. 2566 (นายธวัชชัย พิทยโสภณ) รองเลขาธิการ รักษาการแทนเลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
ประกาศสำนักงานมาตรฐานผลิตภัณฑ์อุตสาหกรรมประกาศสำนักงานมาตรฐานผลิตภัณฑ์อุตสาหกรรมเรื่องการยกเลิกและกำหนดให้ผลิตภัณฑ์อุตสาหกรรมทินเนอร์สำหรับสีพ่นแห้งเร็วไนโตรเซลลูโลสต้องเป็นไปตามมาตรฐาน[๑] ตามที่ได้มีพระราชกฤษฎีกากำหนดให้ผลิตภัณฑ์อุตสาหกรรมทินเนอร์สำหรับสีพ่นแห้งเร็วไนโตรเซลลูโลสต้องเป็นไปตามมาตรฐานพ.ศ. ๒๕๒๘ ไปแล้ว นั้นบัดนี้คณะกรรมการมาตรฐานผลิตภัณฑ์อุตสาหกรรมเห็นสมควรยกเลิกมาตรฐานผลิตภัณฑ์อุตสาหกรรมทินเนอร์สำหรับสีพ่นแห้งเร็วไนโตรเซลลูโลสตามพระราชกฤษฎีกาดังกล่าวและกำหนดให้ผลิตภัณฑ์อุตสาหกรรมทินเนอร์สำหรับสีพ่นแห้งเร็วไนโตรเซลลูโลสต้องเป็นไปตามมาตรฐานมาตรฐานเลขที่ มอก. ๕๒๐ - ๒๕๕๐ ซึ่งจะต้องตราเป็นพระราชกฤษฎีกาในลำดับต่อไปก่อนตราพระราชกฤษฎีกาสำนักงานมาตรฐานผลิตภัณฑ์อุตสาหกรรมจึงให้มีการรับฟังความคิดเห็นของกลุ่มผู้มีส่วนได้เสียหรือผู้มีประโยชน์เกี่ยวข้องตามมาตรฐานดังกล่าวเพื่อนำมาประกอบการพิจารณาดำเนินการตราพระราชกฤษฎีกาต่อไปทั้งนี้ผู้ที่ประสงค์จะแสดงความคิดเห็นให้แสดงความคิดเห็นพร้อมทั้งเหตุผลโดยระบุชื่อที่อยู่ของผู้แสดงความคิดเห็นต่อสำนักงานฯ ภายใน ๓๐ วัน นับแต่วันประกาศผู้ที่ประสงค์จะทราบรายละเอียดการกำหนดมาตรฐานดังกล่าวโปรดติดต่อขอดูได้ที่ กองนิติการสำนักงานมาตรฐานผลิตภัณฑ์อุตสาหกรรม หรือ /จึงประกาศมาให้ทราบทั่วกันประกาศณ วันที่ ๖ กุมภาพันธ์ พ.ศ. ๒๕๕๐ไพโรจน์สัญญะเดชากุลเลขาธิการสำนักงานมาตรฐานผลิตภัณฑ์อุตสาหกรรมโสรศ/ผู้จัดทำ๒๘กุมภาพันธ์ ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๑๘ ง/หน้า ๓๒/๑๖ กุมภาพันธ์ ๒๕๕๐
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 39/2563เรื่อง การกําหนดวันหยุดทําการของบริษัทหลักทรัพย์และ ผู้ประกอบธุรกิจสัญญาซื้อขายล่วงหน้าเพิ่มเติม\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ เนื่องด้วยคณะรัฐมนตรีมีมติให้วันจันทร์ที่ 27 กรกฎาคม พ.ศ. 2563 เป็นวันหยุดราชการเพื่อชดเชยวันหยุดในช่วงเทศกาลสงกรานต์ ประจําปี พ.ศ. 2563 จํานวน 1 วัน นั้น อาศัยอํานาจตามความในมาตรา 110 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และข้อ 2 วรรคหนึ่ง แห่งประกาศคณะกรรมการกํากับตลาดทุน ที่ ทธ. 88/2552 เรื่อง การเปิดทําการและหยุดทําการของผู้ประกอบธุรกิจสัญญาซื้อขายล่วงหน้า ลงวันที่ 3 สิงหาคม พ.ศ. 2552 สํานักงานออกประกาศกําหนดให้วันจันทร์ที่ 27 กรกฎาคม พ.ศ. 2563 เป็นวันหยุดทําการของบริษัทหลักทรัพย์และผู้ประกอบธุรกิจสัญญาซื้อขายล่วงหน้าให้สอดคล้องกับมติคณะรัฐมนตรีผู้มีอํานาจลงนาม - ประกาศ ณ วันที่ 2 กรกฎาคม พ.ศ. 2563 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์
ประกาศกระทรวงพาณิชย์ประกาศกระทรวงพาณิชย์เรื่องกำหนดปริมาณสินค้ามาตรฐานถั่วเขียวที่บุคคลส่งนำออกนอกราชอาณาจักรโดยมิใช่เป็นการค้า อาศัยอำนาจตามความในมาตรา ๑๖แห่งพระราชบัญญัติมาตรฐานสินค้าขาออก พ.ศ. ๒๕๐๓ให้กำหนดปริมาณสินค้ามาตรฐานที่บุคคลส่งหรือนำออกนอกราชอาณาจักร โดยมิใช่เป็นการค้าหรือเพื่อใช้ในยานพาหนะที่บรรทุกออกไปหรือเพื่อเป็นตัวอย่างทางด่านศุลกากรที่กำหนดให้ผู้ส่งหรือนำสินค้ามาตรฐานนั้นออกต้องแสดงใบรับรองมาตรฐานสินค้าต่อเจ้าพนักงานศุลกากรโดยผู้ส่งหรือนำออกได้รับการยกเว้นไม่ต้องจดทะเบียนเป็นผู้ทำการค้าขาออกซึ่งสินค้ามาตรฐานและไม่ต้องแสดงใบรับรองมาตรฐานสินค้านั้นต่อเจ้าพนักงานศุลกากรไว้ดังต่อไปนี้ถั่วเขียวที่มีปริมาณไม่เกิน ๑๐๐ กิโลกรัมประกาศฉบับนี้ให้ใช้บังคับเมื่อพ้นกำหนด ๑๘๐วัน นับแต่วันประกาศในราชกิจจานุเบกษาเป็นต้นไป[๑]ประกาศณ วันที่ ๒๓ พฤศจิกายน ๒๕๒๗โกศล ไกรฤกษ์รัฐมนตรีว่าการกระทรวงพาณิชย์อุษมล/ผู้จัดทำ๑๙กันยายน ๒๕๕๔[๑] ราชกิจจานุเบกษาเล่ม ๑๐๑/ตอนที่ ๑๘๑/ฉบับพิเศษ หน้า ๑๑/๖ ธันวาคม ๒๕๒๗